
  En kildetur i parken.


  En ung pige får en kildetur af sin kæreste, set fra tre synsvinkler, et øjenvidnes, hans vinkel og den unge piges.


  Udgivet af www.kilderi.dk


  København 2014


  1. Øjenvidnet


  Jeg satte mig på bænken for at slappe af på min gåtur gennem parken. På græsplænen lå et ungt par, der tydeligvis var meget forelskede. Han var høj og slank, hans hår og overskæg var helt blåsorte og han var enkelt klædt i en stribet T-shirt og et par cowboybukser.


  Hun var en del mindre, havde skinnende lyst hår, der løb frit helt ned over hendes skulderblade. Hendes ansigt var rundt og let rødmende med et par blå øjne, der blev smalle når hun lo, og fregner på næsen. Hun var i en hvid T-shirt, der hang løst over hendes lyseblå cowboyshorts. Hendes runde bryster bulede udfordrende ud og hendes ben var bare og let røde som hendes ansigt.


  Hun smilede skælmsk til ham og prikkede ham let siden, så han gav et hop. Det fik ham til at tage livtag på hende og i et tag fik han hende ned og ligge på ryggen og satte sig overskrævs på hendes hofter.


  ”Kom ned fra mig!” sagde hun leende.


  Han overhørte hende, hans fingre løb som et par edderkopper hen over hendes overkrop. Hun lo, og når fingrene passerede siderne, mellemgulvet og armhulerne hvinede hun. Ind imellem nappede han hendes lår let med den ene hånd.


  Hun vred sig som en slange og hoppede som en hest for at få ham af, det fik hendes bryster til at bølge frem og tilbage. Hendes ben spjættede rytmisk op og ned som en cancan danserindes. Latteren afslørede en perlerække af hvide tænder, og når hun i hysteri kastede hovedet frem og tilbage, fløj hendes hår frem og tilbage over ansigtet og det omgivende græs. Det lykkedes ham trods nogen vaklen ind imellem at blive siddende på hende og overhøre hendes bønner om nåde fuldstændigt.


  Til sidst stoppede han kilderiet og bøjede sig ned mod hende. De gav hinanden et solidt kys.


  2. Ham


  Hun var bare det bedste, der var sket for mig. Jeg kunne sidde i timevis og se ind i dette ansigt, så rent som et barns og dog en voksen kvindes, med de små sjove fregner og de levende øjne, tænderne, der afsløredes af hendes smil.


  Vi havde drøftet snart det ene og snart det andet, hver dag opdagede jeg nye sider af hendes personlighed. Hun tog lige en tot græs og smed den lige i fjæset på mig, hvorpå hun prikkede mig i siderne. Jeg gav et hop, da jeg er megakilden, og da hun sad og lo, kunne jeg ikke modstå at give hende en kildetur. Jeg tog fat omkring hende, hun var varm og dejlig som når vi omfavnede hinanden, og i et tag fik jeg hende ned og ligge og satte mig overskrævs på hendes hofter. Hun var glat og fast under mig og hendes hår spredtes ud til siderne på jorden.


  ”Gå ned fra mig!” sagde hun.


  Her sad jeg og havde udsigt til hendes barmfagre overkrop, jeg lod minde fingre vandre hurtigt hen over den. Hun gav et hvin, der gled lige over i en latter, der blev mere og mere hysterisk. Hun kastede hovedet frem og tilbage og hendes krop hoppede op og ned, så jeg følte mig som en rodeocowboy på den vilde hest.


  Som hun lå der med den bølgende barm og de hvide tænder, der afsløredes af latteren, var hun mig uimodståelig, så jeg bøjede mig forover og kyssede hende. Hun lagde armen om min hals, og snart rullede vi rundt i en stor omfavnelse.


  3. Hende


  Det var en underskøn dag med blå himmel, den perfekte dag at sidde med kæresten i parken. Her sad han og kiggede på mig. Jeg kunne blive ved med at kigge ind i hans brune øjne til evig tid.


  Nu havde jeg lyst til at pjatte, fordi jeg var glad, så jeg tog lige en tot græs og smed den i hans ansigt, hvorpå jeg prikkede ham lidt i siderne. Det var sjovt at se, at jeg lige kunne få lidt magt over det store mandfolk på den måde. Han tog et fast tag omkring mig, før jeg kunne nå at reagere, lå jeg på ryggen med ham siddende på mine hofter.


  Det var en tung vægt, der gjorde alt håb om at undslippe til intet, ligegyldig hvor meget jeg forsøgte, så holdt hans vægt mig fast naglet til jorden. Her lå jeg og havde udsigt til hans ansigt og brede krop og skyerne, der drev af sted, og hans fingre bevægede sig op og ned ad mig. Det bruste igennem mig som champagne, så jeg mistede al kontrol over mig selv og skreg af grin. Nogle af mine bevægelser var målrettede, men forgæves forsøg på at få ham af mig og slippe væk fra den overvældende strøm fra hans fingre gennem min krop, andre var bare reflekser helt udenfor min viljeskraft.


  Endelig stoppede det, han så ned på mig med sine blanke øjne. Da kyssede vi hinanden og væltede rundt sammen i græsset.

